|  |  |
| --- | --- |
| X  Mødetidspunkt**:  kl. 17:00-19:00**  Mødedato:  **08.01.2020**  Mødested: **FIC**  **Fredericia Idrætsråd**  **Møde Idrætsrådet** | |
| **Mødeleder:**  Charlotte Høgedal  **Referent:**  Kultur & Idræt | **Deltagere:**  Charlotte Høgedal  Tony Brazil  Jacob Falkenby  Alex Falkenstrøm  Lisa Mikkelsen  Kasper Findahl  Kultur & Idræt:  Kristoffer Riddersholm  Bodil Schelde-Jensen  **Fraværende:**  Martin Schubbert  Bent Jensen  Andreas Thoustrup  Jonas Kristensen  Nils Skeby  Elna Schakmann |

**Referat:**

**1. Velkomst v/ Næstfomanden)**

Charlotte bød velkommen og foreslog, at der ikke tages beslutninger på andre punkter end det vedr. Idrættens topmøde. De øvrige punkter drøftes.

**2. Nyt fra Kultur & idræt)**

Intet.

**3. Budget 2020)**

Idrætsrådet har i budget 2020 fået tildelt 250.000 som vanligt. Der bør lægges et egentligt budget for rådets arbejde.

**4. Idrættens topmøde)**

IDAN kan løse opgaven med en undersøgelse af idrætten i Fredericia. Dog vil den nok først kunne være færdig ultimo april, så Idrættens Topmøde bør måske udskydes til maj. Kasper orienterede om indholdet af undersøgelsen, som den 17. januar drøftes med IDAN med henblik på en endelig udgave. Rådet drøftede de forskellige perspektiver, som en undersøgelse kunne understøtte, blandt andet alternativ brug af faciliteter, naturområder, foreningslivets potentialer. Rådet orienteres løbende om forløbet med undersøgelsen.

**5. Vedtægter for Fredericia idrætsråd)**

Punktet udsat. Dog ønsker rådet, at der på det førstkommende møde er et punkt, der afklarer rådets repræsentation, formandskabets opgave osv., ikke mindst hen imod et topmøde.

**6. Program for idrættens topmøde)**

Den nedsatte arbejdsgruppe præsenterede et program for topmødet, der tager udgangspunkt i undersøgelsen af idrætten i Fredericia. Det er væsentligt, at deltagerne er både aktive og lyttende. Rådet drøftede forskellige idrætsprofiler, som kunne udfordre deltagerne på indhold. Arbejdsgruppen forventer at rådets medlemmer stiller sig til rådighed for opgaveløsning både forud for og på selve dagen. Der lægges op til en åben invitation til en meget bred kreds.

Der indkaldes til et ekstraordinært møde onsdag den 5. februar kl. 17-19 i FIC for hele rådet med henblik på endelige beslutninger om topmødet. Rådet drøftede muligheden for at uddele en pris på topmødet, men blev enig om at skrinlægge det, primært fordi det ikke er det rette forum.

**7. PR-strategi for Fredericia idrætsråd)**

Tony præsenterede pr-strategi og tidsplan for rådets arbejde, navnlig frem mod topmødet. Rådet kvitterede for en meget flot hjemmeside, herunder tilfredshed med logo. Charlotte og Tony afklarer det videre forløb med pressemeddelelser og Tony kontakter bureauet for at få hjemmesiden til at virke optimalt. Alex og Lisa kontakter leverandør vedr. rollups, flyers, beachflag, tøj til rådet (skjorte) i samme farve som hjemmesiden.

**8. Møderække 2020)**

Møderække godkendt.

**9. Evt.)**

Intet.

Kultur & Idræt, 10. januar 2020